
        P R I M A R U L
 Nr. 114/11013/22.05.2023


R E F E R A T   D E   A P R O B A R E 
[bookmark: _Hlk119319319][bookmark: _Hlk83105849]  privind aprobarea Devizului general, actualizat  la finalizarea lucrărilor, pentru obiectivul de investiții ”AMENAJARE INTERSECȚIE STRĂZI CUZA VODĂ, MINERILOR, CLOȘCA, 1 DECEMBRIE 1918, MUNICIPIUL BRAD,
 JUDEȚUL HUNEDOARA”, aprobat prin Hotărârea Consiliului 
Local nr. 123 din 27.09.2021 și actualizat prin Hotărârea 
Consiliului Local nr. 58 din 30.03.2023


[bookmark: _Hlk119072763][bookmark: _Hlk104894235]Prin Hotărârea de Consiliu Local nr. 123/2021 a fost aprobat Studiul de Fezabilitate și Devizul general pentru obiectivul de investiții „AMENAJARE INTERSECȚIE STRĂZI CUZA VODĂ, MINERILOR, CLOȘCA, 1 DECEMBRIE 1918, MUNICIPIUL BRAD, JUDEȚUL HUNEDOARA”. 
Valoarea totală a Devizului general a fost de 583.398,51 lei (cu TVA), respectiv 491.577,64 lei (fără TVA), din care C + M = 467.988,66 lei (cu TVA), respectiv 393.267,78 lei (fără TVA).
După finalizarea procedurilor de achiziție publică pentru acest obiectiv de investiții, prin Hotărârea Consiliului Local nr. 58/2023, a fost aprobat Devizul general, actualizat, în valoare de 538.822,80 lei (cu TVA), respectiv 462.104,71 lei (fără TVA), din care C + M = 467.921,36 lei (cu TVA), respectiv 393.211,23 lei (fără TVA).
Conform prevederilor art. 10 alin. (4) lit. c din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor / proiectelor de investiții finanțate din fonduri publice, devizul general întocmit la faza de proiectare, studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează, prin grija beneficiarului, după finalizarea procedurilor de achiziție publică și ori de câte ori este necesar, rezultând valoarea finală a obiectivului de investiții.
După începerea lucrărilor s-a constatat că soluțiile tehnice detaliate în documentația tehnică trebuie adaptate la situația reală din teren astfel că, în acest sens, sunt necesare următoarele:
           - realizarea a două benzi de circulație în zona de acces din strada Minerilor spre Aleea Poștei, rezultând o suprafață suplimentară de structură rutieră și semnalizarea rutieră corespunzătoare;
             - ținând cont că în zonă este și trafic greu, se impune înlocuirea betonului asfaltic BA 16 cu mixtură stabilizată cu fibre MASF 16;
             - în urma lucrărilor de terasamente s-a constatat că este necesară refacerea canalizării pluviale existente prin înlocuirea conductelor și montarea a 4 geigere noi întrucât aceasta este nefuncțională;
              - în urma înlocuirii bordurilor carosabile pe exteriorul intersecției s-a constatat că este necesară refacerea parțială a trotuarelor existente întrucât acestea sunt degradate;
               - în scopul asigurării unei siguranțe rutiere superioare, se impune montarea, pe bordurile de delimitare ale carosabilului, a unor butoni reflectorizanți și realizarea marcajelor cu vopsea bicomponent, mărindu-se astfel intervalele necesare refacerii acestora. 
Considerând justificată realizarea acestor lucrări și ținând cont de notele de renunțare în valoare de 102.832,62 lei (cu TVA), respectiv 86.413,97 lei (fără TVA) și de notele de lucrări suplimentare în valoare de 168.710,58 lei (cu TVA), respectiv 141.773,60 lei (fără TVA), necesare în vederea finalizării lucrărilor la obiectivul de investiții, se impune reactualizarea Devizului general a cărui valoare devine 614.701,76 lei (cu TVA), respectiv 518.073,30 lei (fără TVA), din care C + M = 533.799.32 lei (cu TVA), respectiv 448.570,86 lei (fără TVA).
	În contextul celor de mai sus am inițiat prezentul proiect de hotărâre prin care am propus aprobarea Devizului general, actualizat la finalizarea lucrărilor, pentru obiectivul de investiții ”AMENAJARE INTERSECȚIE STRĂZI CUZA VODĂ, MINERILOR, CLOȘCA, 1 DECEMBRIE 1918, MUNICIPIUL BRAD, JUDEȚUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele  publice locale, cu modificările  şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art. 4, alin (6) din Ordonanța de Urgență a Guvernului nr. 47/2022 privind ajustarea preţurilor contractelor de achiziţie publică/contractelor sectoriale/ contractelor de concesiune/acordurilor-cadru, cu modificările şi completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

